
Meditatsioon on ennekõike mõistuse tühjendamine mõtetest, 
mis saavutatakse mõne tegevuse või muu meetodi abil 
praeguses hetkes keskendununa püsimisega. Meditatsioon 
ühendab range keskendumise lõõgastumisega. Muuhulgas 
leevendab meditatsioon stressi ja ärevust, parandab mälu, 
mõtlemist' ja keskendumisvõimet, rahustab närvisüsteemi, 
parandab une kvaliteeti, leevendab valu, tasakaalustab 
hormonaalset aktiivsust ja tugevdab immuunsust. 


Oma artiklis ei pretendeeri ma täiuslikule mediteerimisele. 
Aastate: jooksul olen omandanud mõningaid kogemusi ja 
saanud soovitusi inimestelt, kes on sellega tegelenud. Olen 
järginud neid ja tulemused on olnud enamuses positiivsed, mis 
julgustavad mind neid jagama ka teistega. Minu mediteerimine 


on lihtsustatud vorm tõelisest meditatsioonist. Kui keegi tahab 
saavutada paremaid tulemusi, võib ta alati leida materjali 
internetist või liituda mõne rühmaga, mida juhendab oma ala 
asjatundja. " 

Mediteerimine - miks ja kuidas? 


» Meditatsioon ei tähenda teistsuguseks, uueks või isegi paremaks 
inimeseks saamist. See puudutab teadlikkuse treenimist ja asjade või 
olukorra edasist jälgimist juba uuenenud pilguga. Inimene ei ürita 
oma mõtteid ega tundeid välja lülitada, vaid õpib neid ilma 
hinnanguteta jälgima. Ja lõpuks võib ta hakata ka neid paremini 
mõistma.” 

Dr. Deepak Chopra, meditatsiooniguru 


Milleks me räägime meditatsioonist? 


Meditatsiooni on alati peetud idamaa omapäraks. Ja küllap on sellel ka tõepõhi all, sest 
enamik meditatsioonitehnikaid on pärit idamaadest. Kuid see ei tähenda, et seda ei võiks 
harrastada ka teised rahvused. Veel mõnekümne aasta eest oli sellega tegelemine rohkem 
moeasi, kui otsene eesmärk, kuid nüüd on selgunud, et meditatsioon on tervisele 
vaieldamatult kasulik. See muudab inimese rahulikumaks, õpetab vaatlema ümbritsevat 
keskkonda probleemivabalt (see ei tähenda seejuures siiski, et mediteerimine muudaks 
inimese ükskõikseks teiste vastu). 


Üks olulisemaid tulemusi, mida mediteerimine kaasa toob, on uuenenud suhtumine oma 
tervislikku olukorda. Meniere'i haigust põdevatel inimesetel on tavaliselt kõige raskem tulla 
toime lakkamatu tinnitusega. Kuna tinnituse jaoks puudub meditsiiniline revi, siis on 
tänapäeval kasutusel kaks teraapiat — tinnituse ümberõppeteraapia ja meditatsioon. Juhtivad 
spetsialistid kogu maailmas on üksmeelsed selles suhtes, et meditatsioon on ainuke 
teraapiavorm, mis tinnituse tajumist tõepoolest leevendab. Alljärgnevalt vaatamegi, mida 
mediteerimine endast kujutab ja kuidas oleks võimalik sellega tegelema hakata. 


Mis on meditatsioon ja mida see EI ole? 


Kui me räägime meditatsioonist, siis tavaliselt me ei mõtle selle peale, et 
MEDITATSIOON on vaid üldnimetus. Meditatsioonil on erinevaid tehnikaid ja erinevaid 
meelteseisundeid. Kuid ühes suhtes on need kõik ühesugused, ja see on eesmärk. Igasugune 
meditatsioonitehnika eeldab enda tundmaõppimist ja rahu saavutamist. Kuidas selleni jõuda, 
sõltub inimese valikust. Mõned inimesed peavad paremaks istumist jalad ristis täielikus 
vaikuses, teised aga lõdvestavad rahustavat muusikat kuulates... 


Laialtlevinud ekslik arvamine on, et meditatsioon on seotud religiooniga. Ei, seda see ei 
ole. Kuigi mõni religioon võib mediteerimist praktiseerida, on see siiski omaette valdkond. 


Samuti oletatakse, et mediteerides satutakse mingisse astraalmaailma. Ei ole õige seegi. 
Mingit hinge rändamist meditatsioon esile ei kutsu ja mingeid hüpnootilisi omadusi sellel ei 
ole. Tihti räägitakse, et kui inimene on jõudnud välja meditatsiooni kulminatsioonini ehk 
nirvaanasse, ei saa ta sealt enam väljuda. Ka see ei vasta tõele. Inimese teadvus püsib 
samasugusena kogu mediteerimise jooksul ja ta võib lõpetada selle temale sobival hetkel. 


Meditatsioon eksisteerib paljudes kultuurides ja kõik need kasutavad meditatiivsesse 
seisundisse üleminekuks palju erinevaid vahendeid. Sadu aastaid on neid õpetusi ja tavasid 
suulise pärimuse kaudu põlvkondade kaupa edasi antud. Kuigi meil on tänapäeval palju 
kirjalikke tekste, on inimestel endiselt küsimusi meditatsiooni kohta. Meditatsioon on 
subjektiivne mõiste ja selle kohta, mis see "tõeliselt" on, on erinevaid seisukohti. 


Teadlikkuse meditatsioon 


Esiteks ei ole mediteerimine midagi, mida me tegelikult "teeme". Meditatsioon ei ole 
tegevus, vaid seisund ja olemisviis. On sadu erinevaid vahendeid ja tavasid, mis aitavad 
meil sellesse seisundisse jõuda. Me nimetame nende vahendite ja harjutuste kasutamist 
sageli kokkuvõttes "meditatsiooniks". Üks populaarsemaid praktikaid on istuv teadlikkuse 
meditatsioon. Selles kasutatav poos on muutunud meditatsiooni sünonüümiks. Ristis 
jalgadega asend, mida zen-budismis nimetatakse Zazeniks, või joogaõpetuses Vipassanaks 
on üks klassikaline näide sellest. 


Meditatsioon on aga palju enamat kui lihtsalt selles nn. lootoseasendis istumine. Meie 
mõistus toodab pidevalt mõtteid. Teadlased usuvad, et meil on iga päev tuhandeid mõtteid. 
Me ei tea ikka veel täielikult, kuidas mõtted töötavad või millised on nende aluseks olevad 
mehhanismid ja põhjused. Psühholoogia arenguga ja jätkuva praktiseerimisega on aga 
võimalik avastada meie meele olemust ja seda, kuidas meditatsioon seda mõjutab. 


Valed arusaamad meditatsioonist 
Mõtete jälgimine meditatsiooni ajal 


Üks levinumaid eksiarvamusi meditatsiooni kohta on usk, et see puudutab 
"mittemõtlemist". Võite arvata et "Kuna ma ei suuda lõpetada mõtlemist, ei saa ma 
mediteerida" või olete kuulnud sarnaseid kommentaare teie ümber olevatelt inimestelt. 
Seetõttu kaotavad paljud inimesed huvi ja motivatsiooni meditatsiooni vastu. Kui proovime 
oma mõtteid peatada või blokeerida, siis see tähendaks oma mõistuse vastu tegutsemist. 
Selle asemel soosib meditatsioon meie mõtete märkamist ja endale teadvustamist. Isegi 
kogenud mediteerijad tunnevad aeg-ajalt, et nad ei suuda oma mõtteid vaos hoida. Selles ei 
ole midagi ebatavalist. Meie aju tegutseb ja meie mõtted lähtuvad ajust. Seega on täiesti 
normaalne, et me kaldume mõnikord oma teelt kõrvale. Võrdleme seda jalutuskäiguga 
metsas. Me kõnnime mööda teerada, mis meie ees on. Siis aga märkame natuke eemal 
mõnda ilusat lille või seent ja astume sammukese kõrvale, et see noppida. Kui oleme seda 
teinud, suundume teerajale tagasi ja jätkame oma jalutuskäiku. 


Teie päev on olud väga intensiivne, mille tulemusena teie mõtted pöörduvad ikka ja jälle 


kuidas seda teha? See, mida te tegite, on juba tehtud ning see, mida te teha kavatsete, on 
alles ees. Milleks sellele mõelda? On vaid üks hetk, mis on oluline ja see hetk on PRAEGU! 


Ei ole paremaid, halvemaid aegu. 
On ainult hetk, milles viibime praegu. 
Mis kord on alanud, lõppu sel pole. 
Kestma jääb kaunis, kestma jääb kole. 


Ei ole süngeid, ei naljakaid aegu. 
Võrdsed on hetked, kõik nad on praegu. 
Elul on tung kanda edasi elu, 
jällegi Kronos et saaks mõne lelu. 


Ei ole möödund või tulevaid aegu. 
On ainult nüüd ja on ainult praegu. 
Säilib, mis sattunud hetkede sattu. 
Ainuski silmapilk teisest ei kattu. 


Ei ole mõttetult elatud aegu. 
Mõte ei pruugigi selguda praegu. 
Vähemat, rohkemat olla ei võinuks. 
Parajal määral saab elu meilt lõivuks. 


Ei ole kaduvaid, kõduvaid aegu. 
alles jääb hetk, milles asume preagu. 
Aeg, mis on tekkinud, enam ei haju, 

kui seda jäävust ka meeled ei taju. 


Ma ei tea, kas Artur Alliksaar oli kunagi tegelenud meditatsiooniga, kuid tema luuleread 
võtavad väga hästi kokku mediteerimise põhimõtte. 


Olla oma mõtete kõrvaltvaataja 


Selle asemel, et oma mõtteid eemale tõrjuda või enda peale vihastada, kui mõni mõte 
meile pähe tuleb, võime alustada oma mõtete jälgimisest, ilma et me neisse liigselt 
sekkuksime. Üks õpetaja jagas kord mõtet, mis minu arvates oli väga läbinägelik: ,,On kaks 
täiesti erinevat asja, kas vaadata mõnda sündmust eemalt või olla ise selle keskel.” 

Mediteerides on inimene justkui oma mõtete publik, kes jälgib toimuvat — enda 
mõttemaailmas toimuvat, kuid seda arvustamata. Stsenaariumid, mida me oma mõtetes 
loome, võivad olla väsitavad: tulevik, milleni me ei ole veel jõudnud, on täis lõputuid 
võimalusi, mida meie praegune mõtlemine kuidagimoodi ei mõjuta ja samas on mõttetu 
peatuda minevikujuhtumitel, mida me enam paremagi tahtmise juures muuta ei suuda. Kui 
me mediteerime, siis otsime pisikesi tühimikke mõtete vahel, tühikuid, kus saaksime puhata, 


mis ei tekitaks meis emotsioone. Harjutades neid lünki märkama ja omaks võtma, 
parandame oma võimet oma mõtteid jälgida. See on täpselt nagu lihase arendamine — 
treenides / suureneb lihase võimekus, . mediteerides suureneb meie — arusaam.. 

Neid lünki pole alati lihtne märgata, sest võib olla raske näha, kus meie mõtted algavad ja 
lõppevad või millal tekib uus mõtterada. Kuid on erinevaid vahendeid, mida saame 
kasutada, kui hakkame mediteerima. Kuigi kõige tuntumad vahendid, mida laialdaselt 
kasutatakse on hingamine ja oma keha tunnetamine, on palju muid võimalusi, mis võivad 
meid meditatiivsesse ruumi juhtida. Meditatsioon ei tähenda tingimata paigal istumist või 
vaikimist. 

Kui istudes mediteerimine pole teile seni mõjunud, võite proovida mediteerimist koos 
liikumisega. Kõige paremaks paigaks on seejuures loodus. Lisaks on meil kõigil viise, 
kuidas end rahustada, kuigi me ei pruugi sellest arugi saada. Näiteks võib teie ebateadlik 
meditatsiooni vorm olla kunsti ja käsitööga tegelemine. Kas olete kunagi olnud oma 
tegevusega nii haaratud, et kaotasite ajataju? See tähendab, et see tegevus, olgu see, milline 
tahes, haaras teid niivõrd, et te unustasite ümbritseva maailma? Braavo! Te mediteerisite 
seda endale teadvustamata. See ei tähenda, et peaksite püüdma enda sees toimuvat segada, 
hoides end hõivatuna. Iga tegevus, mis aitab vältida ülemõtlemist, võib olla üks 
meditatsiooni vorme ja seda on hea proovida! Kas pühapäevakalamees läheb järve või jõe 
äärde suure saagi lootuses? Ei, enamasti läheb ta nautima rahu ja vaikust — ja iseendaga 
olekut. Aga see just ongi mediteerimise kõige olulisem aspekt. 


Kui kaua võtab aega, et meditatsioon toimiks? 


Üks levinud eksiarvamus on kiirete tulemuste ootamine. Kuigi olete mõnda aega istunud 
ja oma hingamist jälginud või mõnda muud meditatsioonivahendit kasutanud, võib olla 
ebareaalne eeldada, et teie meel lihtsalt iseenesest tühjeneb. Nagu iga teinegi oskus, paraneb 
ka teie mediteerimisvõime, kui olete kannatlik ja muudate selle oma igapäevaseks rutiiniks. 
Kui teie meel on aastaid harjunud teatud tegevustasemega, ei saa see muutuda üleöö. 

Üleminek oma mõttemaailmas kinniolemisest selle eemaltjälgijaks on tegelikult ainult 
üks osa meditatsioonist. See nõuab kannatlikkust ja püsivust nii ühe meditatsioonitoimingu 
ajal kui ka kogu protsessi vältel. Meditatsiooni võib jagada neljaks osaks — valmistumine, 
sisenemine, olemine, väljumine. Lisaks sellele, et meditatsioon on midagi abstraktset, mida 
me enda meeltes kogeme, on see ka füüsiline protsess; kui liigume oma igapäevastest 
harjumustest kaugemale, moodustuvad meie ajus uued närvirajad. See on täiesti normaalne, 
et see võtab veidi aega. Seega, selle asemel, et püüda olla meditatsioonis "hea" või 
"edukas", on peamine muuta see oma igapäevaelu rutiinseks osaks. 


Meditatsiooni eesmärk 


Meditatsioon ei tähenda oma emotsioonide või mõtete kontrollimist ega pingelist 
keskendumist. On vahendeid, mida kasutame oma meele keskendumiseks. Nendeks on 
peamiselt aistingud. Näiteks kasutatakse meditatsioonides muusikat või ka lihtsat gongiheli, 
et viia end meie meelte kaudu meditatiivsesse seisundisse. Paljud inimesed eelistavad 
mediteerida suletud silmdega. Jah, sellel on oma eelised, kuid me võtame endalt sellega 


võimaluse kasutada ühte aistingut — nägemist. Tegelikult saate meditatsiooni ajal kasutada 
visuaalseid stiimuleid, kujundeid või värve. Mõnikord võib silmade sulgemine panna meid 
isegi intensiivsemalt tunnetama oma siseruumi ja selliselt raskendada meditatsioonis 
viibimist. Kui see juhtub, jätkake avatud silmadega mediteerimist. 


Kuid täielikult oma aistingutele keskendumine on tegelikult alles üleminekufaas. Kui 
saate tuttavaks oma mõistuse ja mõtete struktuuri ja ulatusega, eemaldate te ennast nende 
kontrolli alt ja tunnetate ainult praegust hetke. Meditatsiooni võib kirjeldada kui oma 
sisemise ruumi avastamise teekonda. Aja jooksul muutub üleminek praeguse hetke 
tajumisele lihtsamaks. 


Meditatsiooni eelised 


Inimene on emotsioonide ori. Need võivad olla niihästi head, kui halvad. Rõõm, 
õnnestunne, rahulolu on emotsioonid, kuid samahästi on seda ka viha, kurbus, lein. 
Emotsioonid ja vaimne stress on oluline probleem. Meditatsioonil on teadlikkuse tõstmise 
kaudu võime muuta meie elu. Selle tulemusena võime jälgida selle eeliseid paljudes 
valdkondades. Paljud tuntud näitlejad on võtnud omaks mediteerimise enne publiku ette 
astumist. Samuti ka sportlased enne otsustavat sooritust. Kuid mitte igat tüüpi meditatsioon 
ei sobi meile alati. Õnneks on mediteerimiseks palju erinevaid vorme, mille hulgast võime 
valida meile sobiva. 


Meditatsiooni nägemine lihtsalt lõõgastumisviisina on üks levinud viga. Meditatsioonil 
on rahustav toime, kuna see reguleerib meie ajulaineid ja mõjutab meie närvisüsteemi. Kuid 
mediteerimine ainuüksi selle eesmärgi saavutamiseks on puudulik ja kallutatud harjutus. 
Kuigi teadvustatud teadlikkus loob rahustava ja lõõgastava ruumi, võib see luua ka ruumi, 
kus saame teadlikuks ebamugavatest emotsioonidest ja mõtetest. Meditatsioon hõlmab ka 
nende seisundite märkamist. 


Meditatsiooni rahustava toime tulemusena jäävad mõned inimesed mediteerimise ajal 
magama või tunnevad end pärast seda unisena. See on väga levinud, kuid kui see juhtub 
kogu aeg, võib see viidata väsinud meelele või närvisüsteemile. Kui see teiega juhtub, 
kaaluge mõne muu meditatsioonitehnika proovimist, sest meditatsiooni eesmärk ei tohiks 
olla suunatud uinumisele. Vastasel juhul on tegemist juba autosugestsiooniga, mis on hoopis 
teine peatükk. 


Meditatsioon on oskus 


Mediteerimise õppimine on nagu mis tahes muu oskuse õppimine. Mõelge sellele kui 
lihaste treenimisele, mida te pole kunagi varem treeninud. Tulemuse saavutamiseks on vaja 
järjepidevat = harjutamist. Ja see on tavaliselt lihtsam, kui teil on — õpetaja. 

Sellist asja nagu täiuslik meditatsioon pole olemas. Mõnikord läheb teie fookus kõrvale 
või unustate oma hingamist jälgida. See on normaalne. See on osa kogemusest. Kõige 
tähtsam on järjepidev mediteerimine. See on üks neist asjadest, kus teekond on sihtpunktist 
olulisem. Inimmõistus võib olla imelik asi. Oma mõistusega rahulolu saavutamiseks kulub 


aega. Teel võib ette tulla tagasilööke, kuid see on osa mediteerimisest. Harjutage edasi. Teil 
läheb suurepäraselt juba ainuüksi sellepärast, et te alustasite. 


Kuidas mediteeritakse? 


Mediteerimise meetodeid on väga palju. Peaaegu iga meditatsiooniõpetaja on töötanud 
välja oma meetodi ja aastate jooksul täiustanud seda. Ei ole olemas ,,õiget” või ,,vale” 
mediteerimist. Kuigi jah, see viimane väide ei pea 100% paika. Mediteerimisel on teatud 
tingimused, mis peavad olema täidetud enne, kui seda tegevust võib mediteerimiseks 
lugeda. 

Mediteerides lisame oma ellu kaugeleulatuvaid ja pikaajalisi eeliseid: alandame oma 
stressitaset, Õpime tundma oma valu, mõistame paremini ona tundeid, parandame 
keskendumist ja oleme enda vastu lahkemad. 


Kuidas õppida mediteerima? 


Mediteerides õpime, kuidas pöörata tähelepanu hingamisele, õpime jälgima, kuidas liigub 
õhk meie kehas ning märkama, kui meie mõtted meid sellest ülesandest eemale viivad. 
Õpime sujuvalt pöörduma tagasi hingamise jälgimise juurde. See hingamise juurde 
naasmise praktika arendab tähelepanu ja teadvust. Kui keskendame tähelepanu oma 
hingamisele, õpime, kuidas jõuda praegusesse hetke ja jääda sellesse — püsida selles siin ja 
praegu tahtlikult, ilma omapoolsete hinnanguteta. 


See tundub olevat lihtne, kuid harjutamine nõuab kannatlikkust. Tunnustatud 
meditatsiooniõpetaja Sharon Salzberg jutustab, et tema esimene kogemus meditatsiooniga 
näitas talle, kui kiiresti kaldub mõte kõrvale. "Arvasin, et suudaksin raskusteta keskenduda 
hingamisele vähemalt 800-ks hingetõmbeks, kuid minu suureks hämmastuseks läks minu 
mõte rändama juba peale esimest kümmet hingetõmmet,” räägib Salzberg. Meie mõte on 
nagu auto, mis suurlinna liikluses pidevalt iga valgusfoori taha takerdub ja väljapääsu otsib. 
Alles siis, kui ta on jõudnud linnast välja kiirteele, saab ta rahus oma teekonda jätkata. Kuigi 
meditatsioon ei ole universaalne ravim kõikide probleemide jaoks, võib see kindlasti 
pakkuda teie ellu väga vajalikke omadusi. Mõnikord ongi see kõik, mida vajame, et teha 
paremaid valikuid enda, oma perede ja kogukondade jaoks. Ja kõige olulisemad tööriistad, 
mida te seejuures vajate, on veidi kannatlikkust, rahulikku meelt ja mugavat istumiskohta. 
Ja boonus: te ei vaja lisavarustust ega mingisse teraapiagruppi kuulumist. 


Siin on viis põhjust mediteerimiseks: 
* oma probleemide mõistmine 
* oma stressi vähendamine 
* parem toimetulek kaasinimstega 
* keskendumisvõime paranemine 
* enesekindluse suurenemine 


Juba ühe põhjuse saavutamine on väärt mediteerimist, mis siis veel rääkida kõigist neist. 


Niisiis, kust me alustame? 


Meditatsioon on midagi, millega kõik saavad hakkama. Vaatame, kuidas seda teha. 

Meditatsioon on lihtsam, kui enamik inimesi arvab. Üks suuremaid probleeme on siis, 
kui te olete kärsitu. Kärsitus ja meditatsioon on vastandid. Jätke oma kärsitus maha 
aeroobikasaali ja võtke mediteerimiseks kaasa rahulik meel ja kannatlikkus. Lugege neid 
juhendeid, veenduge, et viibiksite kuskil, kus teid ei häiritaks ja proovige alustada. 

Mediteerimise märksõna on — mugavus. Teil peab olema mugav iste, mugav asend, 
mugav riietus. Teie ümbrus ei tohi endale tähelepanu tõmmata. (Ärge muretsega — see käib 
esialgu vaid algajate kohta. Kogenud mediteerijana on teie piirangud ja nõuded palju 
väiksemad). Teie ümbrus peaks olema vaikne, normaalse temperatuuriga, seal ei tohiks olla 
lõhnu, mis tähelepanu endale tõmbaksid. Ja kuigi mõnd inimesed kasutavad mediteerimisel 
viirukisuitsu, ei ole see sugugi vajalik. Kui teil on pere, siis paluge neil võimaldada see 
veerand või poolt tundi vaikust ja segamatust. Telefon lülitage selleks ajaks välja. Kas 
kasutada mediteerimiseks spetsiaalset muusikat või mitte, on maitseasi. Võite proovida nii 
üht kui teist varianti ja valida nendest sobivam. 


1) Istuge 


Mediteerida võib praktiliselt igas asendis, kuid istumine on neist kõige tavalisem. Valige 
tool, millel ei oleks käetugesid või istuge diivanile või voodile. Hoidke keha sirge. Sama 
sirge peaks olema ka kael ja pea. Lihtsamalt öeldes — selg, kael ja pea peaksid moodustama 
sirgjoone. Kui teil on seda poosi raske hoida, asetage toolileenile mitmekordselt 
kokkuvolditud tekk ja toetage selg kergelt sellele. Teie reied ja põlved peaksid moodustama 
kaks 90 kraadist nurka. 


2) Määrake mõtteline ajapiirang 


Algajale piisab täielikult 5 minutist. Me ei hakka ju jooksutreeningut ka alustama 
maratoni läbimisega. 5 minutit pikeneb hiljem 10-ks minutiks ja sealt juba edasi vastavalt 
teie enesetundele. Kuidas teada, kas teie määratud aeg on täis, kui te mediteerita kinnisilmi? 
Selleks soovitatakse panna endale taimer. Mina seda ei soovitaks, sest inimene hakkab 
alateadlikult ootama taimeri teadaannet aja lõppemisest ja see viib tähelepanu kõrvale. Ei 
ole midagi katki, kui te ei lõpeta seanssi täpselt määratud ajal. 


3) Kehaasend 


Lepime kokku, et valisime alguseks toolil istumise. Toetage jalad korralikult põrandale. 
Jalad võiksid olla parema tasakaalu nimel veidi harkis. Käed toetuvad sülle. Kuid kuna 
tavaliselt inimeste õlavarred ei ole nii pikad, et käed mugavalt süles lamaksid, asetage oma 
sülle padi ja toetage käed sellele. See vähendab pinget õlaliigestes. Käed võiksid olla avatud 
peopesadega, mis on suunatud ülespoole. 


4) Tunnnetage oma hingamist 


Jälgige oma hingamist. Tunnetage, kuidas õhk sissehingates läbib teie keha ja teie 
diafragma langeb. Hingake nina kaudu ja diafragma abil (kõhuhingamine). Sama 
väljahingamisega. Ärge muutke oma tavalist hingamisrütmi. Loendage hingetõmbeid 
kümneni ja sellest edasi hingake juba ilma neid loendamata, kuid säilitades sama oleku. 
Võite muidugi jätkata loendamist ka pikema aja jooksul. Püüdke säilitada saavutatud tunne 
ka peale hingetõmmete lugemise lõpetamist. 


5) Valige visuaalne objekt, mida jälgida 


Kui mediteerida avatud silmadega (eelistatavam), valige endale mingi objekt, mida 
vaadelda. See ei peaks olema midagi, mis mõtteid esile kutsuks. Enamasti eelistavad 
kogenud mediteerijad elavat tuld, nagu näiteks küünlaleeki. Paljudele inimestele meeldib 
istuda lõkke ääres või jälgida kaminatuld, sest need aitavad samuti viia meditatiivsesse 
seisundisse. Küünla asemel võib olla ka mõni muu objekt, nagu mõni lilleõis, pilt. Samuti 
võib jälguda aknast avanevat vaadet taevale. 


6) Mantraga või ilma? 


Paljud mediteerimistehnikad kasutavad nn. mantraid. Need on tavaliselt lühikesed 
mõnesilbilised verbaalsed väljendid, mis ei pea tähendama midagi ja mis on mõeldud 
lihtsalt tähelepanu hoidmiseks. Tuntumaid nendest on tiibeti munkade ,,Om-mani-padme- 
hum”, mis on raskestitõlgitav väljend, tähendades umbes "kalliskivi lootoses" Lootos oli 
teatavasti budismis püha lill. Klassikalise mediteerimise õppimisel juhendaja käe all annab 
tavaliselt selle individuaalse mantra igale õpilasele juhendaja. Kuid samahästi võib igaüks 
ise endale midagi sobivat valida. Mantra kasutamine ei ole tingimata vajalik ja paljud 
tehnikad saavadki hakkama ilma selleta. 


7) Helitaust või vaikus? 


Paljud mediteerijad kasutavad mediteerimise ajal lõõgastavat muusikat. Selleks võib olla 
mistahes rahuliku tempoga heliteos, mis ei ole liiga intensiivne ega kaasakiskuv. Sobiva 
leiab igaüks endale internetist, kus neid on saadaval nii mediteerimismuusika, kui ka 
reikimuusika nimetuse alt. Tiibeti ,, laulvad kausid” on enamasti üks eelistatuimast. Igaüks 
jõuab oma eelistustes selgusele kõige paremini katsetades ise erinevaid variante. Minu 
vaieldamatuks lemmikuks on variant nr. 4 


Järgnevad variandid on pärit YouTube'ist 


1. variant 
2. Variant 
3. Variant 
4. variant 


8) Märgake, kui teie mõtted on rändama läinud 


Paratamatult kaldub teie tähelepanu hingamiselt kõrvale ja rändab mujale. Kui märkate, et 
teie mõte on liikunud eemale, pöörake tähelepanu uuesti lihtsalt hingamisele. Ärge tehke 
midagi muud, lihtsalt tunnetage olukorda. 


9) Ärge muutuge kannatamatuks, kui teie mõte uitama läheb 


Ärge mõistke enda üle kohut ega kaotage lootust, kui teil kõik kohe ei õnnestu. Seda 
võib juhtuda veel kümneid ja kümneid kordi.... Tulge lihtsalt tagasi. 


10) Väljumine 


Kui olete valmis, tõstke oma pilk (kui teie silmad on suletud, avage need). Võtke veel 
mõni rahulik hetk enda jaoks, hingake paar korda sügavalt sisse ja välja. Pange tähele, 
kuidas teie keha praegu tunneb. Pange tähele oma mõtteid ja emotsioone. 

See ongi kõik! See on klassika. Keskendute oma hingamisele ja kui mõtted lähevad 
rändama, toote need tagasi ja püüate seda teha võimalikult sõbralikult enda vastu. On teil 
meeles, et kärsitus ja mediteerimine ei sobi ühte paati? Nii palju, kui teie mõtted ringi 
liiguvad, nii tihti alustate algusest. Seda teete nii mitu korda kui vaja. Seejuures ärge arvake, 
et kulutatud aeg on lihtsalt mahavisatud aeg. Sugugi mitte. Ka see on osa mediteerimisest. 


Kui palju ma peaksin mediteerima? 


Meditatsioon pole keerulisem kui see, mida me eespool kirjeldasime. See on nii lihtne... 
ja ometi nii keeruline. See on ka võimas ja seda väärt. Võti on pühenduda sellele iga päev, 
isegi kui see kestab ainult viis minutit. Meditatsiooniõpetaja Sharon Salzberg räägib: "Üks 
minu juhendajatest ütles, et meditatsioonipraktika kõige olulisem hetk on see hetk, mil istute 
seda tegema. Sest just siis ütlete endale, et usute muutustesse, usute enda eest hoolitsemisse 
ja muudate selle tõeliseks.” 


Neuroteadlase Amishi Jha hiljutised uuringud avastasid, et 12 minutit meditatsiooni 5 
päeva jooksul nädalas võib kaitsta ja tugevdada teie tähelepanuvõimet. 


Meditatsiooni näpunäited ja tehnikad 


Oleme siiani läbinud põhilise hingamismeditatsiooni, kuid on ka teisi tähelepanelikkuse 
tehnikaid, mis kasutavad meie tähelepanu hõlmamiseks hingamisest erinevaid fookuspunkte 
— väliseid objekte, nagu heli, visuaalne objekt või midagi abstraktsemat. Kuid kõigil neil on 
üks ühine joon: me märkame, et meie mõte kipub domineerima suure osa ajast. See on tõsi. 
Tavaliselt me enne mõtleme ja siis tegutseme. Nii oleme harjunud tegema varajasest 
noorusest. Ainult väikesed lapsed on veel sellisest kammitsast vabad — nemad tegutsevad 
tihti spontaanselt. Kuid siin on mõned kasulikud strateegiad meie mõtteviisi muutmiseks: 


Kuidas muuta tähelepanelikkus harjumuseks 


Hinnanguliselt töötab 95% meie käitumisest autopiloodil ehk siis sissekodeerituna. Seda 
seetõttu, et närvivõrgud on kõigi meie harjumuste aluseks. Need vähendavad meie miljoneid 
tajuimpulsse, mida me pidevalt saame sekundis, eelprogrammeeritud otseteedeks, et 
saaksime selles kiirustavas maailmas ratsionaalselt toimida. Need vaikimisi ajusignaalid on 
nii tõhusad, et põhjustavad sageli vana käitumise juurde tagasipöördumist, enne kui me isegi 


jõuame otsustada, milline käitumine oleks otstarbekam. See tähendab siis, et me oleme 
muutunud teatavas mõttes robotiteks. 


Hetke teadvustamine on nende sissekodeeritud protsesside täpne vastand. See on pigem 
aktiivne juhtimine kui autopiloot ning võimaldab meil sooritada tahtlikke tegevusi ja võtta 
vastu otsuseid. Aga see nõuab harjutamist. Mida rohkem me aju aktiveerime, seda 
tugevamaks see muutub. Iga kord, kui teeme midagi sihipärast ja uut, stimuleerime 
neuroplastilisust, aktiveerides meie hallollust, mis on täis äsja tärganud neuroneid, mida 
pole veel "autopiloodi" poolt rikutud. 


Kuid siin on probleem. Kuigi meie tahtlik aju teab, mis on meile parim, sunnib meie 
autopiloodi aju meid kasutama lihtsamat otseteed. Seesama otsetee ütleb meile, et me saame 
hakkama ka ilma lisategevuseta, kuna nii on ratsionaalsem. Kuidas siis panna end 
tähelepanelik olema, kui seda kõige rohkem vajame? Siin tulebki mängu ,,käitumise 
kujundamise” mõiste. See on viis muuta oma ajutegevust. Selleks on kaks võimalust — 
esiteks autopiloodi ajutegevuse aeglustamine, seades selle teele takistusi, ja teiseks tahtliku 
aju teelt takistuste eemaldamine, et saaksime aju täiesti enda kontrolli alla. See kõik nõuab 
siiski tööd. Siin on mõned viisid alustamiseks. 


Pange enda ümber meeldetuletused. Kui kavatsete mediteerida, asetage ettevalmistatud 
tool keset põrandat, et see tuletaks teile teie kavatsust meelde. Värskendage oma 
meeldetuletusi regulaarselt. See võib töötada umbes nädala, kuid siis võtavad teie 
autopiloodi aju ja vanad harjumused uuesti võimust. Proovige mõelda välja midagi uut; 
lisage mitmekesisust või muutke need humoorikaks. Nii jäävad nad teile kauemaks meelde. 
Kui olete kogenud selliseid segavaid tegureid (ja me kõik oleme), olete teinud olulise 
avastuse: lihtsalt öeldes on see teadvustatud oleku vastand. See on siis, kui me laseme 
võimust võtta harjunud rutiinil, automaatpiloodil, ja laseme oma mõtetel uidata, uurime 
näiteks tulevikku või minevikku ega pööra tähelepanu käesolevale hetkele, milles me ju 
tegelikult elame suurema osa ajast — ja mõnikord mitte just nii, nagu meile meeldiks? Kuid 
see ei pea nii olema. Me harjutame tähelepanelikkust, et saaksime õppida ära tundma, millal 
meie mõistus teeb oma tavalist igapäevast akrobaatikat, ja võib-olla suudame sellesse isegi 
sekkuda, et saaksime valida, millele keskenduda. Lühidalt, meditatsioon aitab meil luua 
palju tervemaid suhteid iseendaga (ja laiemalt ka teistega). 


Hommikune meditatsioon 
Kuidas alustada oma päevarutiini 


Hommikune meditatsioon aitab vabaneda rahutusest ja luua tingimused edukamaks 
päevaks. Olenemata sellest, kas ärkate kell 5 või 10 hommikul, võib igapäevane 
äratusmeditatsioon saada teie pidepunktiks päevas, mis on täis sageli ettearvamatuid 
olukordi. 


Hommikuse rutiini tähtsus 


Kui alustame oma päeva hommikuse meditatsiooniga, anname endale parima võimaluse 
olla täielikult teadlik ja täielikult ärkvel, enne kui alustame päevaste toimingutega. Luues 


regulaarse hommikupraktika, kasvatame meelerahu ja õnnelikumaid suhteid, kus oleme 
lahkemad ja vähem hukkamõistvad nii enda kui ka teiste suhtes. Paljude inimeste praeguse 
kiire elutempo tõttu võivad meie päevad sisaldada stressi ja pinget. Inimesed eeldavad, et 
selline stress on lihtsalt elu vältimatu osa, kuid meditatsioon võib aidata meil oma elu 
oskuslikumalt juhtida. 


Tõelist meelerahu võib alati leida, kuid kõigepealt peame lahti laskma kõigest, mis sellist 
rahulikkust ja selgust varjab — oma segadusest, mälestustest, ootustest, sisemisest rahutusest. 
Kui saavutame hommikuse meditatsiooniga rahu, muutub meie vaatenurk ja võime hakata 
ennast ja oma eesseisvat päeva positiivsemalt tunnetama. 


Meditatsioon võib olla kasulik igal kellaajal, kuid vaieldamatu kasu on ka sellest, kui 
hommikune lühike meditatsioon on teie rutiini juurdunud nagu iga hommikune tegevus. 
Hommikud võivad oma vaikse olemuse tõttu olla parim aeg meditatsiooni kaasamiseks, 
samas kui pärastlõunad on suurema tõenäosusega täidetud töödega ja sellest tingitud 
stressiga. 


Meditatsiooni kaasamine hommikusse ei tähenda suurt ajakulu. Uuringud näitavad, et 
teeme päeva olulisemaid otsuseid tõenäolisemalt hommikul enne, kui oleme päevaks kodust 
lahkunud. Kui te tavatsete üles tõusta ja teha hommikuvõimlemist ning peale selle 
valmistada hommikusööki,, on 5-minutilise hommikuse meditatsiooni lisamine viis, kuidas 
keskenduda füüsiliselt vaimsele. 


Meditatsiooni võib vaadelda, kui vaimset hommikuvõimlemist. 2018. aasta uuringus, mis 
tutvustas enam kui 300 eduka inimese elu, selgus, et nende päevade üks olulisemaid osi on 
kohandatav hommikurutiin. Me ei saa alati oma ümbrust ega mugavusi kontrollida, eriti kui 
reisime ja meil on ettearvamatu ajakava. Hommikune meditatsioon on midagi, mida saab 
teha igal pool: voodis, rongis istudes või hommikusööki oodates. Sellest võib saada meie 
päeva alus, millele saame alati toetuda, et saavutada soovitud meelerahu. 


Hommikuse meditatsiooni eelised 


Uuringud näitavad, et enamik inimesi kogu maailmas veedab veebis 1—3 tundi päevas 
sotsiaalmeedias sirvides, millest suur osa algab juba enne voodist tõusmist. See võib meie 
mõtted eelolevaks päevaks hägustada ning samuti on näidatud, et see vähendab vaimset 
tervist ja suurendab ärevust. 


Maailmas toimub tuhandeid sündmusi, mis on meie kontrolli alt väljas. Need võivad olla 
teie lastega seotud probleemid, tööeelsed "hädaabi" meilid, teie särgile loksunud kohv — 
mistahes sündmus. Veelgi enam, kui te ei saanud korralikult magada, on neid nüansse 
raskem läbi töötada ja need võivad päeva edenedes isegi mõjutada meie otsustusvõimet ja 
ratsionaalset tegutsemist. 


Näpunäiteid hommikuse meditatsioonipraktika alustamiseks 


Nüüd, kui oleme käsitlenud mõningaid põhjuseid, miks hommikune mediteerimine on nii 
kasulik, miks mitte alustada selle lisamist oma igapäevasesse ärkamisrutiini? Esiteks mõelge 


välja, kus soovite mediteerida. Võite väga hästi alustada harjutust, kui olete veel voodis 
(soovitame olla poolistukil, mitte pikali, et vältida uuesti uinumist). Või võite 10 minutit 
enne kodunt lahkumist leida mugava tooli, koha diivanil, padja põrandal või isegi istuda 
autos, jättes aega lihtsalt lühiajaliseks lõdvestumiseks. Olete ainus inimene, kes teab, milline 
on parim koht meditatsiooni lisamiseks oma hommikurutiini sujuvalt, seega valige koht, mis 
teile sobib. 


Millist tüüpi hommikust meditatsiooni peaksite proovima? Meditatsiooni jaoks pole 
universaalset lahendust. Kui aeg on oluline, võivad meditatsioonid olla nii lühikesed kui üks 
minut või kuni täielikum 10- või 20-minutiline hommikune meditatsioon. Isegi kõndimine 
bussipeatusse võib olla sisustatud mediteerimisega. 


Alustage jällegi hingamise jälgimise ja loendamisega. Muud ei ole vajagi. 


Ärge mõelge sellele, vaid tehke seda. Võtke üks päev korraga. Erinevalt treeningust 
tekkivast higist ei pruugi te oma meditatsioonipraktika eeliseid kohe märgata, kuid võite olla 
kindel, et teie mõtetes toimuvad peened nihked, kuidas te sündmuste tajute ja neile 
reageerite ning äsja leitud püsivad energiatasemed hakkavad passiivselt teie maailma 
sisenema. Selle aja leidmine päeva alguses võib aidata teil taastada enesekindlust ja 
positiivsust. 


Hommikuse meditatsiooni puhul tavaliselt taustamuusikat ei kasutata. 
Mis on kõndimismeditatsioon? 


Kõndimismeditatsioon on tähelepanelikkuse praktika, mis ühendab kõndimise füüsilise 
kogemuse meditatiivse seisundi keskendunud tähelepanelikkusega. Kõndimismeditatsioon 
mobiliseerib meditatsiooni, võimaldades keskenduda vaimu-keha ühendusele, kui sammute 
või jalutate ruumis või väljas. Selle meditatsioonivormiga määrate oma kõndimistempo ja 
seansi pikkuse. Kõndimismeditatsiooni ajal teeb praktik teatud aja jooksul kokku ehk sada 
sammu, keskendudes igal sammul keha liigutustele ja füüsilistele aistingutele. 


Kinhini meditatsioon, mida laialdaselt praktiseeritakse paljudes budismi vormides, pakub 
mõlemast maailmast parimat, vaheldumisi kõndimise ja istumise meditatsiooni vahel. 


Kõndimismeditatsiooni eeliseid 


Kõndimismeditatsioon on kasulik treening, mis keskendub nii teie füüsilisele kui ka 
vaimsele heaolule. Siin on mõned kõndimise meditatsiooni eelised:1. Parandab teadlikkust. 
Kõndimismeditatsioon aitab hoida teid praeguses hetkes. Seansi ajal juhite pidevalt 
tähelepanu sissepoole, kui teie keha liigub ja meel rändab, parandades keskendumisvõimet 
ja teadlikkust oma füüsilisest keskkonnast ja vaimsest seisundist. 


2. Parandab une kvaliteeti. Unekvaliteedi parandamiseks saate kasutada meditatsiooni, 
mis aitab ohjeldada stressi, ärevust ja depressiooni, mis kõik kolm võivad põhjustada 
unetust. Regulaarne meditatsioonipraktika võib vähendada teie südame löögisagedust, 
alandada vererõhku ja suurendada unehormooni melatoniini tootmist. 


3. Pakub vaimset selgust. Igapäevaelu kiire olemus võib muuta enda jaoks hetke leidmise 
keeruliseks. Kõndimismeditatsioon võib aeglustada mõtteid ja aidata tõrjuda elu paljusid 
segajaid, andes teile rohkem aega keskenduda ainult oma vaimsetele vajadustele. 


4. Hõlbustab vaimu-keha ühendust. Selles meditatsioonivormis pöörate tähelepanu 
kõigile kõndimise füüsilistele aistingutele, näiteks liikuva keha skaneerimisele, mille käigus 
teete oma füüsilise olemuse inventuuri. Pange tähele, kuidas teie jalad maaga kokku 
puutudes tunnevad, kuidas teie käed igal sammul liiguvad või kuidas teie kehahoiak 
paraneb, kui liigute aeglases tempos. 


Kuidas kõndides mediteerida? 


Kõndimismeditatsioon on füüsiline tegevus, mida saate teha kõikjal, kus on piisavalt 
ruumi mõne sammu mugavaks tegemiseks, olgu siis kodus või õues. 


1. Valige koht. Tehke teadlikku kõndimist turvalises ruumis, kus teil on piisavalt ruumi 
mugavalt liikumiseks. Ruum ei pea olema täiesti vaikne, kuid see peaks olema koht, kus teid 
ei häirita. Õues leidke rada, mis võimaldab teil kõndida 10-15 sammu edasi-tagasi — koht, 
mis on suhteliselt rahulik, kus teid ei segata ega isegi ei jälgita (kuna selline liikumisviis 
võib võõrastele inimestele imelik tunduda). Rada ei pea olema pikk, kuna eesmärk ei ole 
jõuda kindlasse sihtkohta, vaid harjutada väga tahtlikku kõndimisviisi, kus liigute enamasti 
lühikesel vahemaal edasi-tagasi. 


2. Alustage kõndimist. Eelnevalt hingake mõned korrad sisse ja välja jälgides meile juba 
tuttaval kombel oma hingamist. Seejärele tehke 10—20 sammu, liikudes tavalisest tempost 
aeglasemalt. Hingamise jälgimise asemel jälgige nüüd oma samme, asetades üks jalg 
aeglaselt ja rütmiliselt teise ette. Kui te olete läbinud selliselt valitud vahemaa, tehke jällegi 
hingamispaus. Siis pöörake ümber ja kõndige sama teed tagasi, hoides sama aeglast tempot. 
Nii, nagu istuva mediteerimise puhul, nii peaks ka kõndides olema teie selg, kael ja pea 
sirged. 


3.Pöörake tähelepanu. Pange tähele, kuidas teie jalad tunnetavad liikumist, kui tõstate need 
järgemööda üles ja kui nad puutuvad kokku maapinnaga. Tunnetage kõiki muid aistinguid, 
mida tunnete kõndides. Kõndides võib teie mõte hakata rändama. Keskenduge uuesti oma 
sammude lugemisele. Kui ümbruses on müra, mida te ei saa summutada, lihtsalt tunnistage 
neid helisid, seejärel suunake tähelepanu tagasi sammudele ja hingamisele. Korrake seda 
tegevust iga päev vähemalt 10—15 minutit. 


4. Lõpetamine. Kui te olete valmis lõpetama, jääge seisma ja hingake mõned korrad 
sügavalt. Seejärele võite seista veel mõne aja lihtsalt paigal, hingates tavaliselt. Tunnetage 
oma keha. 


Kõndimise meditatsioon nõuab kannatlikkust ja harjutamist. Kasu saamiseks proovige 
seda võimalikult palju oma igapäevaellu kaasata. 


Tähelepanu! 
Kui te kõndimise ajal jälgite rohkem ümbrust, loodust, inimesi jms, siis seda ei 
nimetata mediteerimiseks, vaid jalutamiseks. 


Iga etapi komponendid. Kõndimismeditatsioon hõlmab väga kaalutlevat mõtlemist ja 
tegevuste tegemist, mida tavaliselt teete automaatselt. Sammude jälgimine võib tunduda 
ebamugav, isegi naeruväärne. Kuid peaksite püüdma märgata vähemalt neid iga sammu 
nelja põhikomponenti: 


a) ühe jala tõstmine; 
b) jala liigutamine veidi ettepoole omaasukohast; 
c) jala asetamine maapinnale (põrandale), kand kõigepealt; 
d) keha raskuse nihkumine toetuvale jalale, kui tagumine kand tõuseb, samal ajal kui selle 
jala varbad jäävad põrandat või maad puudutama. 
Kiirus 

Võite liikuda teile sobiva kiirusega, kuigi eelistatavam on suhteliselt aeglane kõndimine. 
Tähtis on seejuures, et te kõnniksite normaalselt oma samme mitte millegagi rõhutades või 
muutes. 


Käte asend 


Võite panna käed selja taha või enda ette või lasta neil lihtsalt enda kõrval rippuda — nii, 
nagu tundub kõige mugavam ja loomulikum. 


Oma tähelepanu koondamine 


Kõndimise ajal proovige keskenduda ühele või mitmele aistingule, mida te tavaliselt 
võtaksite iseenesestmõistetavana, näiteks sisse- ja väljahingamisele; jalgade liikumisele ja 
nende kokkupuutele maapinna või põrandaga; pea tasakaalus hoidmisele; helidele 
läheduses; avanevale vaatepildile teie ees. 


Mida teha, kui mõtted lähevad rändama? 


Ükskõik kui palju te ka ei üritaks oma tähelepanu mõnele sellisele aistingule suunata, 
lähevad teie mõtted paratamatult rändama. See on normaalne — see on täiesti loomulik. Kui 
te seda märkate, proovige lihtsalt uuesti keskenduda ühele neist aistingutest. Mitmed 
kogenud mediteerijad soovitavad ühendada istuva mediteerimise kõndimismediteerimisega. 
Veel üks meditatsioonivorm 


Ma olin juba lõpetanud selle peatüki, kui sain oma tuttavalt USA-s kirja, milles ta 
tutvustab teistsugust meditatsiooni. Glenn Schweitzer on tegelenud aastaid Meniere'i 
haiguse ja tinnituse probleemidega ning avaldanud palju artikleid nimetatud teemal. Tema 
töid on hinnanud ka maailma juhtivad teadlased. Tema mediteerimisvorm erineb selle 
poolest klassikalisest hingamise jälgimisega seotud meditatsioonist, et ta soovitab selle 
asemel kasutada hoopiski tinnitustheli meditatiivse seisundi esilekutsumiseks. 


» Tere kõigile, Glenn siin. 

Täna olen põnevil, et saan lõpuks jagada uut lõõgastus- ja 
toimetulekutehnikat, mida olen viimased 4 kuud arendanud. Ma 
nimetan seda TABS-tehnikaks, mis on lühend sõnadest Tinnitus 
Awareness Body Scan. See on toimetulekutreening, mis ühendab 
hingamistehnika ja oma tinnitusheliteadliku jälgimise progresseeruva 
lihaslõõgastusrutiini ja teadlikkuse saavutamise harjutusega. 

TABS-tehnika on uus toimetulekuvahend ja lõõgastustehnika, mis aitab teil stressi 
vähendada ja Meniere'i sümptomeid paremini hallata. Kuid ma usun ka, et see võib olla 
elujõuline alternatiiv minu tinnituskesksetele meditatsioonidele, et hõlbustada tinnitusega 
harjumist. 

Olen aastaid püüdnud luua uusi strateegiaid, mis ei nõuaks inimeselt otsest mediteerimist, 
kuid mis võiksid saavutada samasuguseid tulemusi kui minu tinnitusele keskendunud 
meditatsioonitehnikad. 

Tinnitusele keskendunud meditatsiooni puhul on kontseptsioon üsna lihtne: Kui 
meditateerite sageli ja olete selles kogenud, hakkate mediteerimisel kogema rahu ja 
lõdvestust. Traditsiooniliselt juhendatakse inimesi mediteerimisel keskenduma oma 
hingamisele või mantrale, kuigi lõpuks pole hingamises ega mantras midagi erilist. Need on 
vaid abivahendid. 


Kui valite meditatsiooni ajal hingamise jälgimise asemel oma tinnitushelile keskendumise, 
saavutate selle tulemusel siiski meditatiivse lõdvestusseisundi. Edaspidi hakkab teie aju ja 
närvisüsteem sellest tulenevat lõdvestusseisundit seostama teie tinnituse heliga. Ja see uus 
positiivne mõtteviis aitab teil toime tulla teid tüütava tinnitusega. See tehnika võimaldab teil 
kogeda sügavat lõdvestusseisundit, kaasates samal ajal tinnituse protsessi osana, ilma et 
peaksite üldse mediteerima! Isegi kui tulete tinnitusega hästi toime, võib TABS-i tehnika viia 
teid sügavasse lõdvestusseisundisse, mis aitab teil toime tulla ka teiste Meniere'i 
sümptomitega. 


Senised tulemused: 


Olen õpetanud TABS-i tehnikat oma klientidele mitu kuud ja tagasiside on olnud 
uskumatu. See on nii positiivne, et olen lõpuks valmis seda jagama ülejäänud huvilistega. 
Kui te olete juba mõnevõrra tuttavad minu tinnitusel baseeruva meditatsioonitehnikaga, 
on see uus tehnika tore täiendus programmile ja aitab teil teha täiendavaid edusamme. 
Kuid kui olete seni kartnud proovida neid meditatsioonitehnikaid või olete nendega 
varem ebaõnnestunud, on see täiesti uus tehnika, mida saate selle asemel igapäevaselt 
harjutada. Alustuseks õpetan teile põhitehnikat ja lõpuks õpetan teile erinevaid viise, kuidas 
saate tehnikat oma konkreetsetele vajadustele paremini kohandada. 


Keha skanneerimise tehnika harjutamine: 
Saate seda teha taustaheliga või ilma, kuid soovitan tungivalt kasutada helitausta. 


Esiteks heitke pikali ja tundke end täiesti mugavalt. Soovitan olla pikali voodis, mugaval 
lamamistoolil või diivanil. Mida mugavam teil on, seda parem. 


Järgmisena aeglustate oma hingamist 4 sekundini sisse, 8 sekundini välja, hingates nina 
kaudu. 

Esimese paari hingetõmbe jooksul lugege mõttes sekundeid, et tabada sobiv 
hingamisrütm, et te ei peaks jätkama loendamist, vaid jätkate ülejäänud harjutuse ajal 
samasuguse kiirusega hingamist. Pärast 3-4 hingetõmbe loendamist olete valmis tehnikat 
alustama. Esiteks tahan, et 4-sekundilise sissehingamise ajal keskenduksite rahulikult 
tinnituse helile, nagu teeksite seda meditatsiooni ajal. 


Seejärel kinnitate iga 8-sekundilise väljahingamisega oma tähelepanu kindlale kehaosale, 
alustades jalgadest. Kogu 8-sekundilise väljahingamise ajal keskenduge kogu oma 
kontsentratsiooniga jalgade lihaste lõdvestamisele nii täielikult ja sügavalt kui võimalik. 
Kui teil on raske oma jalgadele keskenduda, pingutage enne seda kergelt jalalihaseid. 


4-sekundilise sissehingamise ajal keskenduge uuesti tinnituse helile. Kui teil on raskusi 
4-8 hingamisega, võib teil olla lihtsam teha 5—5 hingamist. Kasutada võib ka teisi 
hingamismustreid, mis teile sobivamad on. Seejärel nihutage väljahingamisel fookus tagasi 
oma kehale, keskendudes nüüd säärele (pahkluud põlvedeni), lõdvestades säärelihaseid nii 
palju kui võimalik. 


Korrate seda mustrit seni, kuni olete kogu keha läbinud, järgides seda kehaosade 
järjestust: 


Hingamine 1: jalad 

Hingamine 2: sääred (pahkluud põlvedeni) 
Hingamine 3: sääred (põlved tuharateni) 
Hingamine 4: kõht/alaselg (süvalihased) 
Hingamine 5: rindkere/selja ülaosa 
Hingamine 6: õlad/käed/käed 

Hingamine 7: kael/kurk 

Hingamine 8: pea/nägu/lõug 


Kui te olete lõpetanud keha skanneerimise, minge tagasi jalgadele ja alustage uuesti. 
Kui teie tähelepanu mis tahes hetkel häirib, võite korrata viimast kehaosa või lihtsalt 
alustada uuesti oma jalgade juurest ja võtta uus ring Saate seda harjutada nii kaua või nii 
lühikest aega, kui soovite, kuigi soovitan harjutada ideaaljuhul 5-20 minutit korraga. Mida 
kauem te seda teete, seda lõdvestunumaks muutute. 


Tinnitusega kohanemiseks soovitan harjutada 15 minutit kaks korda päevas. 
Olulised märkused ja valikulised muudatused: 


Kui proovite seda tehnikat esimest korda, nõuab see palju keskendumist, kuid see on hea. 
Mida raskem on teil keskenduda, seda väiksem on võimalus kogeda kõrvalisi mõtteid. 
Pärast paari harjutamist nõuab see vähem keskendumist ja harjutades muutub 
hingamisrütmi tabamine tunduvalt lihtsamaks. 


Saate valida, kas liikuda läbi keha suurema või väiksema sammuga. Selle kiirendamiseks 
saate iga kord väljahingamisel keskenduda suurematele kehaosadele. Selle aeglustamiseks 


võite keskenduda iga hingetõmbega väiksematele kehaosadele (st alustades ühe jalaga, 
seejärel ühe jala ühe osaga korraga), jagades keha nii paljudeks hingetõmmeteks, kui 
soovite. 

Kui eelistate alustada oma peast ja liikuda mööda keha alla, mitte jalgadelt üles, toimib 
ka see! Tegelikult soovitan katsetada, et näha, milline on teie jaoks lõõgastavam.” 


ak KK AK õK 


Ma pean tunnistama, et mul oli sellest raske aru saada. Olin varemgi kuulnud Glenni 
tinnitushelipõhisest meditatsioonist, kuid mitte kunagi seda ise katsetanud. Esiteks 
sellepärast, et ma olen oma tinnitusega rahu teinud ja ta ei sega mind, teiseks tundub Glenni 
mõte olevat veidi ulmeline. Kuid uudishimu sai võitu ja ma — katsetasin. 
Esimesel korral ei tulnud mul midagi välja. See ei häirinud mind, sest seda on juhtunud 
sageli ka tavalise hingamispõhise mediteerimisega. Katsetasin uuesti ja uuesti. Ja siis lõpuks 
hakkasin aru saama Glenni eesmärgist ning esimest korda õnnestus mul ka tema tehnika. 4- 
8 hingamine tundus veidi ebaloomulik, sellepärast jäin 5-5 hingamise juurde, mis nõuab 
vähem tähelepanu ja on loomulikum. 


Tulemused? Mul on seda raske analüüsida, sest nagu ma juba ütlesin, et ole mul pideva 
tinnituse esinemisega probleeme. See ei sega mind. Kuid Glenni põhimõte, et meie taju 
hakkab ühendama lõõgastumist tinnitusheliga, on täiesti reaalne. Seega on väärt katsetamist. 
Vähemalt alguses jätaksin ma kehaskanneerimise välja ja keskenduksin ainuüksi 
tinnitushelile. Hiljem võib selle elemendi lisada, kui esimene etapp on selgeks saanud. 


Minu isiklikud kogemused mediteerimisega 


Ma ei ole kunagi õppinud mediteerimist kellegi otsesel juhendamisel või mõnes rühmas. 
Kõik, mida ma tean, olen saanud isiklike kogemuste kaudu. 


Meditatsiooni juurde juhatas mind soomlasest tuttav, kelle näpunäited võtsin aluseks. 
Edasi lugesin internetis kirjapandut ja katsetasin. Loomulikult ei tulnud alguses midagi 
välja, nagu kõik juhendajadki kinnitavad. Kümneid õhtuid istusin küll suletud, küll avatud 
silmadega, kuid korralikku keskendumist ei saavutanud. Kuid ma märkasin, et hetked, millal 
minu mõte ringi rändama hakkas, muutusid ikka harvemateks ja mul oli tunduvalt lihtsam 
seda tagasi kutsuda. Praeguseks suudan ilma erilise vaevata ennast ,,välja lülitada” peaaegu 
ükskõik, millises kohas ja millises tingimuses. 


Kas mediteerimisest on olnud kasu? Usun küll. Võib-olla aitabki just see mul tulla toime 
oma tinnitusega. Igal juhul rahulikumaks olen muutunud küll. Õnneks olen ma juba loomu 
poolest flegmaatik, kellel on elus lihtsam probleemidega toime tulla. 


Kuidas näeb välja minu mediteerimine? 


Ma ei seosta seda rangete kellaaegadega. Samuti ei tee ma seda alati regulaarselt. Soov 
mediteerimiseks peab lähtuma seestpoolt, mitte olema sundus. Ilmselt ei peaks mõni guru 
mind üldse klassikaliseks mediteerijaks, kuid see, mida ma saavutanud olen, rahuldab mind. 
Alustamiseks valin enamasti õhtuse aja, sest siis on päevased kiired möödunud ja meel 


rahulikum. Abikaasaga on mul kokkulepe, et me teineteist selle aja jooksul ei sega. Panen 
mängima helitausta, milleks on eelistatavalt vihmasadu. Üks minu lemmikutest on siin: 
https://www.youtube.com/watch?v=zfSfEB 


Monitori ekraanil kuvatava pildi suurendan täitma kogu ekraani ja see ongi minu 
visuaalne ,,mantra”, mille saatel mediteerida. Kui valin mõne teise helitausta, siis kasutan 
mõnda muud objekti. Tavaliselt põlevat küünalt. 


Ülejäänud tegevus on klassikaline, välja arvatud see, et ma ei pea lugema oma 
hingetõmbeid. Õigem on öelda — ei pea ENAM, sest ma olen nüüdseks harjunud 
keskenduma ilma selleta. Istun tavaliselt veerand tundi või mõnikord kauemgi. 


Tean muidugi, et see tehnika ei ole täiuslik ja ilmselt ei ole seda ka minu keskendumine. 
Kuid ma olen sellega rahul ja rohkem ma ei vajagi. Hommikust mediteerimist ma ei 
praktiseeri, seda asendab mul hommikuvõimlemine, mille puhul on samuti võimalik 
keskenduda ja oma keha tunnetada. Ma ei tee liigutusi mehhaaniliselt, vaid jälgin ennast 
kõrvalt ja elan toimuvale kaasa. Sellest tingituna ei koosne minu hommikuvõimlemine 
jõulistest harjutustest, vaid asahi elementidest, mis on euroopalik gigongi variant. 


Kõige selle põhjal võin ainult öelda — katsetage! Te ei kaota midagi, kuid võite võita. 


